Leagtar amach i mBeartas um Chosaint Sonraí tiomantas Chleas ctr cearta agus príobháideachas daoine aonair a chosaint agus leagtar amach ann freisin mar a chinnteoimid go bhfuiltear ag cloí leis an Rialachán Ginearálta maidir le Cosaint Sonraí (GDPR), leis na hAchtanna um Chosaint Sonraí 1988 go 2003 agus an tAcht um Chosaint Sonraí 2018.

Baineann an beartas seo le gach gníomhaíocht próiseála sonraí pearsanta a dtugann Cleas fúthu. Ba chóir an beartas seo a léamh i gcomhar le beartais agus le doiciméid ábhartha eile de chuid na cuideachta Cleas - *an Ráiteas Príobháideachais* agus *Conas D'Fhaisnéis Phearsanta a Iarraidh*. D'fhéadfadh Cleas cur leis an mbeartas seo nó é a leasú le beartais agus le treoirlínte breise ó am go ham.

**Sainmhínithe:**

Sonraí Pearsanta- Sainmhínítear Airteagal 4(1) mar: aon fhaisnéis a bhaineann le duine nádúrtha sainaitheanta nó in-sainaitheanta (‘ábhar sonraí’); is é is duine nádúrtha in-sainaitheanta ann duine is féidir a shainaithint, go díreach nó go hindíreach, go háirithe trí thagairt a dhéanamh d'aitheantóir amhail ainm, uimhir aitheantais, sonraí suímh, aitheantóir ar líne nó ceann amháin nó níos mó de thosca a bhaineann go sonrach le céannacht fhisiceach, fhiseolaíoch, ghéiniteach, mheabhrach, eacnamaíoch, chultúrtha nó shóisialta an duine nádúrtha sin;

***Próiseáil Sonraí-***

Sainmhínítear Airteagal 4(2) mar aon oibríocht nó aon sraith d'oibríochtaí a dhéantar ar shonraí pearsanta nó ar shraitheanna de shonraí pearsanta, trí mhodhanna uathoibrithe nó trí mhodhanna eile, amhail bailiú, taifeadadh, eagrú, struchtúrú, stóráil, oiriúnú nó athrú, aisghabháil, ceadú, úsáid, nochtadh trí tharchur, trí scaipeadh nó trí chur ar fáil ar bhealach eile, ailíniú nó comhcheangal, srianadh, léirscriosadh nó díothú;

**Céard is Rialaitheoir Sonraí ann?**

Ciallaíonn Rialaitheoir Sonraí faoi Airteagal 4(7) an Rialacháin Ghinearálta maidir le Cosaint Sonraí (AE) Uimh. 2016/679 “…an duine nádúrtha nó dlítheanach, an t-údarás poiblí, an ghníomhaireacht nó an comhlacht eile a chinneann, ina aonar nó i gcomhpháirt, críocha agus modhanna na próiseála; i gcás ina gcinntear críocha agus modhanna na próiseála sin le dlí an Aontais nó le dlí Ballstáit, féadfar foráil a dhéanamh don rialaitheoir le dlí an Aontais nó le dlí Ballstáit nó féadfar foráil a dhéanamh do na critéir shonracha dá ainmniú le dlí an Aontais nó le dlí Ballstáit.”

**Comhroinnt Sonraí Pearsanta**

Nuair a chuirtear sonraí pearsanta ar fáil do Chleas d'fhéadfaí na sonraí sin a roinnt le triú páirtí de réir mar is gá ar mhaithe lenár bhfeidhmeanna reachtúla a chur i gcrích. Seo a leanas roinnt samplaí ina bhféadfadh Cleas do chuid eolais a roinnt le heagraíochtaí eile agus le Ranna Stáit agus eagraíochtaí Rialtais nuair is gá agus nuair a cheadaítear é nó nuair a éilítear sin de réir an dlí atá i gceist. D'fhéadfaí eolas pearsanta a roinnt le próiseálaithe sonraí tríú páirtí atá freagrach as tacaíocht a thabhairt d'oibríochtaí Chleas. Is é an bunús dlí is mó atá ag Cleas le do chuid sonraí pearsanta a phróiseáil ná (i) go bhfuil sé riachtanach dúinn i gcomhlíonadh ár n-oibleagáidí dlí agus/nó (ii) ár gcuid oibre a chur i gcrích ar mhaithe le leas an phobail. Ní choinneoimid do chuid sonraí pearsanta níos faide ná is gá chun ár bhfeidhmeanna a chur i gcrích, agus scriosfar iad ina dhiaidh sin trí mhodhanna atá slán agus oiriúnach.

**Prionsabail a bhaineann le cosaint sonraí**

Ní mór go ndéanfaí gach próiseáil ar shonraí pearsanta de réir na bprionsabal um chosaint sonraí atá leagtha amach in Airteagal 5 (1) de chuid na Rialachán Ginearálta maidir le Cosaint Sonraí.

**Sonraí Pearsanta:**

1. Déanfar sonraí pearsanta a phróiseáil ar bhealach atá dleathach, cothrom agus trédhearcach maidir le hábhar sonraí (‘dlíthiúlacht, cothroime, agus trédhearcacht’);

2. Déanfar sonraí a bhailiú chun críocha sonraithe, sainráite agus dlisteanacha agus ní dhéanfar iad a phróiseáil tuilleadh ar shlí atá ar neamhréir leis na críocha sin; ní bhreathnófar ar go bhfuil breis próiseála a dhéantar ar shonraí pearsanta do chríocha cartlannú ar mhaithe le leas an phobail, ná do chríocha taighde eolaíoch agus stairiúil ná do chríocha staidrimh neamhréireach leis na críocha tosaigh de réir Airteagail 89(1) den Rialachán, (‘teorannú de réir cuspóra’);

3. Beidh sonraí leormhaith, ábhartha agus teoranta don mhéid is gá maidir leis na críocha dá ndéantar iad a phróiseáil (‘íoslaghdú sonraí’);

4. Beidh sonraí cruinn agus, i gcás inar gá, coimeádfar suas le dáta iad; déanfar gach beart réasúnta chun a áirithiú go léirscriostar nó go gceartaítear sonraí pearsanta míchruinne gan mhoill, ag féachaint do na críocha ar chucu a dhéantar iad a phróiseáil ("cruinneas");

5. Déanfar sonraí a choinneáil i bhfoirm nach gceadaíonn ábhair sonraí a shainaithint ach go ceann tréimhse nach faide ná mar is gá do bhaint amach na gcríocha sin ar chucu a dhéantar na sonraí pearsanta a phróiseáil ; féadfar sonraí pearsanta a stóráil le haghaidh tréimhsí níos faide chomh fada agus nach ndéanfar na sonraí sin a phróiseáil ach amháin chun críocha cartlannú a dhéanamh ar mhaithe le leas an phobail, chun críocha taighde eolaíoch nó stairiúil nó chun críocha staidrimh i gcomhréir le hAirteagal 89(1) faoi réir chur chun feidhme na mbeart iomchuí teicniúil agus eagraíochtúil a cheanglaítear leis an Rialachán seo d'fhonn cearta agus saoirsí an ábhair sonraí a choimirciú ("teorannú stórála");

6. Trí úsáid a bhaint as bearta teicniúla nó eagraíochtúla cuí déanfar sonraí a phróiseáil ar chaoi go náirithítear slándáil iomchuí na sonraí pearsanta, lena n-áirítear cosaint ar phróiseáil neamhúdaraithe nó neamhdhleathach agus ar chailleadh, scrios nó damáiste de thaisme, agus úsáid á baint as bearta iomchuí teicniúla nó eagraíochtúla (‘cuntasacht, sláine, agus rúndacht’).

**Cearta daoine aonair a mbailítear a gcuid sonraí**

Is féidir leis an té ar leo sonraí a gcuid cearta a fheidhmiú mar seo a leanas:

**1 Ceart rochtana don ábhar sonraí - Airteagal 15**

Cuireann Cleas nósanna imeachta i bhfeidhm lena chinntiú go naithneofar agus go gcomhlíonfar iarratais ón té ar leo sonraí rochtain a fháil ar a gcuid sonraí pearsanta féin i gcomhréir leis an reachtaíocht ábhartha. Is féidir foirm iarratais ar rochtain ábhar a fháil ag cleasteo@gmail.com

**2 An ceart go ndéanfaí ceartúcháin – Airteagal 16**

Tá Cleas tiomanta sonraí cruinne a choinneáil faoin té ar leo sonraí agus leanfaidh an chuideachta ag cuir nósanna imeachta agus próisis i bhfeidhm lena chinntiú gur féidir leis an té ar leo na sonraí a gcuid sonraí a cheartú nuair a aithnítear sonraí a bheith neamhchruinn.

3 **An ceart go ndéanfaí léirscriosadh (an ceart go ndéanfaí ligean i ndearmad) - Airteagal 17**

Tá sé de cheart ag an té ar leo sonraí a iarraidh go léirscriosfaí a gcuid sonraí pearsanta in imthosca sonracha. Níl an ceart seo iomlán agus ní bhaineann sé ach le himthosca áirithe. Sa chás go ndéantar a leithéid d'agóide, déanfaidh Cleas gach cás faoi leith a mheas de réir a thuillteanais.

**4 An ceart go gcuirfidh srian le próiseáil - Airteagal 18**

Feidhmíonn agus cothaíonn Cleas na nósanna imeachta cuí le n-oibriú amach ar cheart feidhm a thabhairt d’iarratas ón té ar leo sonraí srian a chur le próiseáil a gcuid sonraí. Sa chás go gcuirtear iarratas ar shrian a chur le próiseáil sonraí i gcrích, rachaidh Cleas i dteagmháil leis an té ar leo na sonraí lena dhearbhú go bhfuil srian curtha i bhfeidhm agus cén uair a gcuirfear deireadh leis an srian .

**5 An ceart chun iniomparthacht sonraí – Airteagal 20**

I gcás go bhfuil sonraí pearsanta bailithe ag Cleas ar an té ar leo sonraí, le toiliú nó le conradh, tá sé de cheart ag an té ar leo sonraí na sonraí sin a fháil i bhformáid leictreonach le tabhairt do rialaitheoir sonraí eile. Ceaptar nach mbeidh sin i gceist ach le líon beag cásanna.

**6 An ceart agóid a dhéanamh faoi chinnteoireacht uathoibrithe - Airteagal 21**

Tá sé de cheart ag an té ar leo sonraí diúltú do phróiseáil a gcuid sonraí pearsanta in imthosca sonracha. Sa chás go bhfaightear casaoid dá leithéid, déanfaidh Cleas gach cás faoi leith a mheas ar a thuillteanas féin.

**7 An ceart gan a bheith faoi réir ag an gcinnteoireacht uathoibrithe lena n-áirítear próifíliú – Airteagal 22.**

Tá sé de cheart ag an té ar leo sonraí gan a bheith faoi réir cinneadh a bhunaítear ar an bpróiseáil uathoibrithe amháin i gcás go bhféadfadh cinntí dá leithéid éifeacht sonrach nó éifeacht dleathach a bheith acu air nó uirthi. Cuirfear an té ar leo sonraí ar an eolas i ngach cás nuair a bhainfear úsáid as gnéithe den phróiseáil ina mbeidh an chinnteoireacht nó próifíliú uathoibrithe i gceist.

**Freagrachtaí de chuid Chleas:**

1. ***Slándáil na próiseála- na bearta iomchuí teicniúla agus eagraíochtúla a áirithiú - Airteagal 32***

Cuireann Cleas na bearta iomchuí teicniúla agus eagraíochtúla i bhfeidhm le slándáil sonraí pearsanta a chinntiú.

***2 Taifead a choinneáil ar phróiseáil sonraí - Airteagal 30.***

Coinníonn Cleas taifead ar a cuid gníomhaíochtaí próiseála sonraí de réir mar a fhorordaítear sa Rialachán.

***3 Comhaontuithe cuí a chur i bhfeidhm le tríú páirtithe - An Próiseálaí - Airteagal 28.***

Leanfaidh Cleas ag cur i bhfeidhm na comhaontuithe próiseála le gach tríú páirtí lena roinntear sonraí pearsanta.

***4 Aistrithe sonraí pearsanta taobh amuigh den Limistéar Eacnamaíoch Eorpach - Airteagal 45***

Ní aistríonn Cleas sonraí pearsanta an dream ar leo sonraí taobh amuigh den Limistéar Eacnamaíoch Eorpach seachas sa chás go gcinntítear go mbeidh leibhéal cuí cosanta i bhfeidhm. Cuirfear an té ar leo sonraí ar an eolas nuair atá aistrithe chuig tríú tír á gcur i bhfeidhm.

***5 Cosaint sonraí trí dhearadh agus mar réamhshocrú - Airteagal 25.***

Leanfaidh Cleas ag cuir na mbearta cuí teicniúla agus eagraíochtúla i bhfeidhm chomh luath agus is féidir i ndearadh na n-oibríochtaí próiseála, ar bhealach a thugann cosaint don phríobháideachas agus do phrionsabail cosanta sonraí ón tús (‘cosaint sonraí trí dhearadh agus mar réamhshocrú’). Mar réamhshocrú, leanfaidh Cleas uirthi ag cinntiú go bpróiseálfar sonraí pearsanta de réir na leibhéil cosanta príobháideachais is airde ionas nach mbeidh sé inrochtana mar réamhshocrú do líon éiginnte daoine (‘Cosaint sonraí mar réamhshocrú’).

***6 Measúnuithe Tionchair ar Chosaint Sonraí — Alt 3 - Airteagal 35***

Cuirfidh Cleas cáipéisíocht agus nósanna imeachta i bhfeidhm ina gcuirfear measúnú tionchair ar chosaint sonraí i bhfeidhm maidir le gach cineál próiseála nua, teicneolaíochtaí nua ach go háirithe, ina bhfuil riosca ard do chearta agus do shaoirsí an dream ar leo sonraí mar thoradh orthu. Nuair nach féidir le Cleas bearta a aithint chun na rioscaí arda atá aitheanta a mhaolú, rachaidh Cleas i gcomhairle leis an gCoimisinéir Cosanta Sonraí sula gcuirtear tús leis an bpróiseáil.

***7 Sáruithe i ndáil le sonraí pearsanta — Airteagal 33 agus Airteagal 34***

Sna rialacháin ghinearálta maidir le cosaint Sonraí (GDPR), sainmhínítear ‘sárú i ndáil le sonraí pearsanta’ mar shárú ar shlándáil as a dtiocfaidh scrios, cailleadh, athrú, nó nochtadh neamhúdaraithe sonraí pearsanta a rinneadh a tharchur, a stóráil nó a phróiseáil ar bhealach eile. (e.g. Is iad na sáruithe is coitianta a d'fhéadfadh tarlú ná comhfhreagras a eisiúint chuig tríú páirtí neamhúdaraithe). Measann Cleas aon chailliúint sonraí pearsanta ar pháipéar nó i bhformáid dhigiteach a bheith ina shárú i ndáil le sonraí pearsanta. Coinníonn Cleas prótacal chun dul i ngleic le sáruithe i ndáil le sonraí pearsanta. Leagtar amach an mhodheolaíocht atá ann chun dul i ngleic le sárú i ndáil le sonraí pearsanta chomh maith leis an mhodheolaíocht chun an sárú sin a chur in iúil don Choimisinéir Cosanta Sonraí agus d'ábhair sonraí nuair a mheastar gur gá sin.

***8 Beartas maidir le Srianta ar Chearta Rochtana - Airteagal 23.***

Cuireann Airteagal 23 ar chumas na mBallstát maoluithe a thabhairt isteach maidir leis an GDPR i gcásanna áirithe. Ní chuirfidh Cleas eolas ar fáil i gcásanna ina ndéantar Iarratas ar Rochtain Ábhar agus go meastar gur beartas riachtanach agus cuí é eolas a choinneáil siar agus a chosaint ar mhaithe le:

• slándáil náisiúnta

• cosaint

• slándáil phoiblí

• cionta coiriúla a chosc, a imscrúdú, a bhrath nó a ionchúiseamh;

• cuspóirí tábhachtacha eile a bhaineann le leas ginearálta an phobail, go háirithe leas eacnamaíoch nó airgeadais, lena n-áirítear ábhair airgeadaíochta, bhuiséadacha agus cánachais, slándáil phoiblí agus slándáil shóisialta;

• neamhspleáchas na mbreithiúna agus imeachtaí breithiúnacha a chosaint;

• chun a áirithiú go ndéantar sáruithe eitice a chosc i gcás gairmeacha rialáilte;

• feidhmeanna faireacháin, imscrúdúcháin nó rialála a bhfuil baint acu le feidhmiú maidir leis an tslándáil, an chosaint, cuspóirí tábhachtacha eile a bhaineann le leas ginearálta an phobail nó cosc ar choiriúlacht/eitic;

• daoine a chosaint, nó cearta agus saoirsí daoine eile a chosaint; nó

• ábhar a bhaineann leis an dlí shibhialta a chur i bhfeidhm.

***9 Cúraimí Chleas***

Beidh na cúraimí seo a leanas ar Chleas

• eolas a chur ar fáil dá cuid fostaithe faoi na hoibleagáidí atá orainn an GDPR agus dlíthe eile a bhaineann le cosaint sonraí a chomhlíonadh;

• faireachán a dhéanamh go bhfuiltear ag comhlíonadh an GDPR agus dlíthe eile a bhaineann le cosaint sonraí, agus go bhfuiltear ag comhlíonadh ár mbeartais maidir le cosaint sonraí. Ina measc sin tá bainistíocht a dhéanamh ar ghníomhaíochtaí cosanta sonraí go hinmheánach, feasacht a ardú ar shaincheisteanna a bhaineann le cosaint sonraí, agus oiliúint foirne agus iniúchta inmheánacha a chur i bhfeidhm;

• comhairle a chur ar fáil agus faireachán a dhéanamh ar measúnuithe tionchair ar chosaint sonraí;

• gníomhú mar an chéad phointe teagmhála i dtaobh daoine aonair a ndéantar a gcuid sonraí a phróiseáil (fostaithe, custaiméirí etc).

**Údar imní a chur in iúl do Chleas:**

Ta sé de cheart agat a bheith muiníneach go láimhseálann Cleas do chuid sonraí pearsanta i mbealach atá freagrach agus i gcomhréir le dea-chleachtas. Tabharfaimid aird ar d'údar imní agus oibreoimid in éineacht leat chun é a chur ina cheart. Tá nós imeachta le gearán a dhéanamh i bhfeidhm ag Cleas trínar féidir leis an té ar leo sonraí teagmháil a dhéanamh linn. Is cuid de chúraimí Chleas oibriú leis an té ar leo sonraí chun géaráin a shocrú go sásúil don dá pháirtí. Sonraí teagmhála: Cleas ctr, Inis Oírr, Oileáin Árann, Co. na Gaillimhe. H91H006.

R-phost: [cleasteo@gmail.com](mailto:cleasteo@gmail.com) 09975979

Cuirtear an té ar leo sonraí ar an eolas faoina gcuid ceart gearán a dhéanamh leis an gCoimisinéir Cosanta Sonraí. Seoladh Poist: Oifig an Choimisinéara Cosanta Sonraí, Teach na Canálach, Cúil an tSudaire, Co. Laoise. Éire. R32 AP23. Teileafón: 353 57 8684800.